13. ΝΟΜΟΘΕΤ. ΔΙΑΤΑΓΜΑ υπ’ αριθ. 2590 της 17/18 Σεπτ. 1953 (ΦΕΚ Α΄ 256) Περί κωδικοποιήσεως και διαρρυθμίσεως των περί του προσωπικού της Ακαδημίας Αθηνών κειμένων διατάξεων. Άρθρ.1-3.(Αφεώρων τας οργανικάς θέσεις και τα προσόντα διορισμού του προσωπικού της Ακαδημίας Αθηνών. Ήδη ταύτα διέπονται υπό του κατωτ. Ν.Δ. 4545/1966). Άρθρ.4.-1.Από της δημοσιεύσεως του παρόντος Ν.Δ/τος το εν τω άρθρ. 1 αναφερόμενον προσωπικόν της Ακαδημίας Αθηνών διέπεται εφεξής υπό των διατάξεων του Νόμου τούτου, καταργουμένων πασών των μέχρι τούδε κειμένων διατάξεων είτε του Οργανισμού του Εσωτερικού Κανονισμού της Ακαδημίας είτε και ετέρων Νόμων. των αναφερομένων εις ίδρυσιν θέσεων, εις βαθμόν εισόδου, διορισμούς, προσόντα και εις προαγωγάς του προσωπικού τούτου, πλην των του Νόμ. 1811/1951. 2.Άπαντες οι γενόμενοι διορισμοί και προαγωγαί δυνάμει των διατάξεων του Οργανισμού του Εσωτερικού Κανονισμού και ετέρων Νόμων, μέχρι της δημοσιεύσεως του παρόντος Ν.Δ/τος είναι έγκυροι και ισχυροί. 3.Κυρούνται και θεωρούνται εν ισχύϊ από 16 Ιουλ. 1945 και εφεξής πάσαι αι γενόμεναι πράξεις, διορισμοί και προαγωγαί του προσωπικού της Ακαδημίας Αθηνών και των υπ’ αυτής ιδρυθεισών υπηρεσιών, των αναφερομένων εις το άρθρ. 1 του παρόντος δυνάμει προγενεστέρων διατάξεων του Εσωτερικού Κανονισμού της Ακαδημίας Αθηνών, θεσπισθεισών επί Κατοχής και μη περιληφθεισών εις την υπ’ αριθ. 355/1945 πράξιν του Υπουργικού Συμβουλίου οι δε κατέχοντες βαθμούς ανωτέρους των υπό του παρόντος Ν.Δ/τος οριζομένων διατηρούσι τούτους μέχρι της καθ’ οιονδήποτε τρόπον εξόδου των εκ της υπηρεσίας. Άρθρ.5.-1.Δια του παρόντος Ν.Δ/τος δεν επηρεάζεται η επί του προσωπικού της Ακαδημίας Αθηνών και των επιστημονικών αυτής Αρχείων ως και των υπό της δικαιοδοσίαν της υπαχθεισών υπηρεσιών του Ιστορικού Λεξικού της Ελληνικής γλώσσης, του Λαογραφικού Αρχείου και της Εθνικής Μουσικής Συλλογής εφαρμογή των διατάξεων του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων». 2.Κατά την πρώτην εφαρμογήν του παρόντος επιτρέπεται προς πλήρωσιν κενών οργανικών θέσεων των επιστημονικών Αρχείων της Ακαδημίας Αθηνών και των λοιπών υπό την δικαιοδοσίαν αυτής υπαγομένων υπηρεσιών του Ιστορικού Λεξικού της Ελληνικής Γλώσσης, της Εθν. Μουσικής Συλλογής κλπ. η μετάταξις εκπαιδευτικών λειτουργών εχόντων τα νόμιμα προσόντα επί τω αυτώ ον κέκτηνται βαθμώ και μισθώ δια πράξεως του επί της Εθν. Παιδείας και Θρησκευμάτων Υπουργού μετά σύμφωνον γνώμην της Συγκλήτου της Ακαδημίας και του αρμοδίου Υπηρεσιακού Συμβουλίου. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 